Diari Oficial de la Generalitat Valenciana


Sumari del DOGV 4205, del 07-03-2002 (2002/1801)

ACORD d'1 de febrer de 2002, de la Comissió Territorial d'Urbanisme de València, relatiu al Pla de Reforma Interior de Millora Obertura de Vial de Beniparrell.
---------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1801


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Beniparrell
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu al Pla de Reforma Interior de Millora Obertura de Vial de Beniparrell. [2002/1801]
  
Vist l'expedient remés per l'Ajuntament de Beniparrell referit al Pla de Reforma Interior de Millora Obertura de Vial, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió del dia 26 de juliol de 2001. Després del pertinent període d'exposició pública, es va aprovar provisionalment pel mateix òrgan amb data 25 d'octubre de 2001.
  
Segon
  
El projecte consta de memòria informativa i justificativa i plans d'informació i d'ordenació.
  
Tercer
  
L'objecte del Pla de Reforma Interior de Millora és la prolongació del vial denominat carrer Nou, situat al polígon industrial del Mas del Polio, que afecta una superfície de 2.574,43 m², que passa d'estar qualificada d'ús industrial amb aprofitament lucratiu a tenir la consideració de sòl dotacional viari. Com a conseqüència de l'alteració es disminueix el sòl amb aprofitament lucratiu, s'augmenta el sòl dotacional i es manté l'edificabilitat.
  
La modificació es justifica en l'obertura del citat vial, que redunda en una millora de l'interés públic i la utilitat general.
  
Quart
  
Beniparrell té les Normes Subsidiàries aprovades definitivament per la Comissió Territorial d'Urbanisme amb data 28 de novembre de 1989.
  
Cinqué
  
La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta, de conformitat amb el que estableix l'article 46, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quant a la tramitació cal destacar que el projecte es denomina Estudi de Detall, i el seu objecte concret es pot incardinar dins dels supòsits (obertura de nous vials) arreplegats en l'article 100 del Reglament de Planejament de la Comunitat Valenciana. No obstant això, atés que s'alteren les condicions d'ordenació dels predis confrontants (article 100.4, Reglament de Planejament de la Comunitat Valenciana), no és aquest l'instrument d'ordenació més adequat. Per aquest motiu realment ens trobem davant d'un Pla de Reforma Interior de Millora definit en l'article 82.1 del Reglament de Planejament de la Comunitat Valenciana, ja que amb l'objecte del projecte el que es fa és millorar les condicions establides en el planejament general.
  
Tot això que s'ha exposat anteriorment no obsta ni invalida la tramitació realitzada fins al moment, ja que en aquest cas, amb independència de l'instrument d'ordenació utilitzat, el procediment és el mateix, i no es veuen minvades garanties procedimentals de tercers afectats, ja que per al present supòsit, amb independència de la correcta qualificació de la figura a utilitzar, el resultat seria el mateix.
  
Segon
  
La documentació està completa, a l'efecte del compliment del que preceptua l'article 28 de la Llei Reguladora de l'Activitat Urbanística.
  
Tercer
  
Les determinacions contingudes en el Pla de Reforma Interior de Millora es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior de millora, de municipis de menys de 50.000 habitants, de conformitat amb el que disposa l'article 52 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió territorial d'Urbanisme, en la sessió de l'1 de febrer de 2002, acorda aprovar definitivament el Pla de Reforma Interior Obertura de Vial de Beniparrell.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.